Vertraging met Clanwilliamdam blok 15 000 nuwe posteClanwilliamdam in die Wes-Kaap (Foto: Winfried Bruenken (Amrum), eie werk via Wikimedia Commons) Die Wes-Kaapse departement van landbou het in reaksie op ŉ parlementêre vraag van die DA onthul hoe eindelose vertragings in die oprigting van die Clanwilliamdamwal die skep van 15 000 nuwe poste verhoed. “Die oprigting van die damwal, wat al in 2018 afgehandel moes wees, is nóg ŉ teken van wanbestuur, ondoeltreffendheid en moontlike korrupsie deur die ANC-regering,” sê Andricus van der Westhuizen, die DA se Wes-Kaapse woordvoerder oor landbou, omgewingsake en ontwikkelingsbeplanning. Die nasionale departement van water en sanitasie het aangedui dat die projek waarskynlik in 2028 afgehandel sal wees. “Die nuwe poste sal spruit uit die 5 874 hektaar nuwe besproeiingsplase wat ontwikkel sal word met die verhoogde watertoevoer.” Die nuwe besproeiing sal ook ŉ bydrae lewer tot: Huidige besproeiingsplase sal ook groter watersekuriteit geniet en dit sal lei tot: “Dit is heeltemal onaanvaarbaar dat die nasionale regering soveel tyd gemors het om ŉ projek af te handel wat só ŉ positiewe impak op die gebied rondom die Clanwilliamdam kan hê. Werkloosheid is ŉ nasionale krisis en as die ANC nie die Clanwilliamdam as ŉ prioriteit beskou nie, sien hy beslis nie hoe 15 000 poste ŉ yslike verskil kan maak in die provinsiale ekonomie of in die lewens van 15 000 huishoudings nie.” Van der Westhuizen sê die DA sal steeds druk bly plaas op die nasionale regering om die konstruksie vinnig af te handel. “Ons kan nie nog vyf jaar wag vir poste wat nou dringend nodig is nie.”